Vallensbæk Senior Park

Nyhedsbrev nr. 3 Marts 2017

Kære beboere, Vallensbæk Stationstorv 3

Så er vi klar med endnu et nyhedsbrev. Denne gang bliver det et kort nyhedsbrev som først og fremmest handler om indflytning. I næste nyhedsbrev vil vi skrive lidt om besøg i lejlighederne den 3. april, herunder mulighed for at tage "opmåler" med.

**Flyttefirma og adgangsforhold.**

Adgangsforholdene til vores lejligheder er ikke de nemmeste for et flyttefirma. Derfor kan det være en god ide, at du foreslår, at det flyttefirma, som du kontakter aflægger pladsen et besøg.

Der er dog ikke fri adgang. Det er stadig en byggeplads, hvor der foregår mange ting i øjeblikket. Derfor skal flyttefirmaet kontakte Gert Ehrhorn på telefon 43 62 17 40 for at aftale tidspunkt for fremvisning. Så vil Gert være tilstede og vise adgangsforhold m.m.

Lidt flere oplysninger om mål. På det første stykke af P-dækket fra tilkørselsrampen til adgangstårnet, er der fri himmel. De sidste få meter rundt om adgangstårnet til døren er højden 2,75 m mellem P-dæk og fællesdæk. Inde under boligblokken ligger installationsdækket, og her er højden generelt 2,45 m mellem P-dæk og fællesdæk. Der er dog lokalt lavere.

Vær opmærksom på, at der er mange parkerede biler i området, især om eftermiddagen. Det bliver forhåbentlig afhjulpet lidt, når P-dækket er klar, og vi har fået udleveret P-licenser.

**Gul strøm.**

Vi har fået et par spørgsmål, om det er muligt at flytte aftale om gul strøm eller strøm fra et andet selskab til den nye adresse.

Teknisk chef Torben Trampe oplyser, at af hensyn til sikkerheden, så sørger projektet for, at der leveres strøm fra den første dag. Herefter kan man skifte leverandør lige så tit man vil. Man kan også gøre det kort tid før indflytning, hvis man er meget glad for strøm fra en bestemt leverandør. Hvis det er tilfældet, så skal du kontakte Torben på 33 63 10 26. Og du skal selvfølgelig selv klare de nødvendige aftaler med din leverandør.

**Fakturering af tilvalg.**

NJ-gruppen oplyser, at fakturering på sidste rate af tilvalg er blevet forsinket. De er i gang med at samle de sidste oplysninger, så de kan sikre en samlet slutfakturering. Så du skal bare afvente betaling, til du modtager en faktura.

**TV, fastnet telefon, bredbånd.**

I slutningen af næste uge skal vi mødes med KAB for at tale videre om tv leverandør, bredbånd og fastnet telefon. Jeg kunne godt tænke mig at lave en lille VSP-undersøgelse forinden.

Jeg vil bede dig om at sende en mail til: pckornum@post12.tele.dk, hvor du fortæller, hvem du har som leverandør i dag. Skriv fx.

Fastnet telefon TDC eller ingen

TV Yousee grundpakke/mellempakke/stor pakke eller ?

Bredbånd fra TDC, Yousee eller ?

Det er selvfølgelig helt frivilligt, om du vil deltage og oplysningerne bliver behandlet fortroligt.

Til slut en festlig oplysning, vi planlægger at holde Sct. Hans fest den 23. juni i vores fælleslokale/område.

Hvis du har forslag til emner, som ønskes belyst i et af de kommende nyhedsbreve, så er du velkommen til at skrive til redaktøren.

God weekend

Med forbehold

Vallensbæk, den 3. marts 2017

Vallensbæk Senior Park

Peder

**Her kan du finde oplysninger**

På KAB´s hjemmeside www.kab-bolig.dk kan du finde oplysninger om KAB og boligafdelingerne.